Holmgren O, Kurttio P. Radonkorjausmenetelmien tehokkuus. Säteilyturvakeskus. Ympäristön säteilyvalvonta, joulukuu 2016: s. 1-33.

Radonkorjauksen tavoitteena tulisi olla mahdollisimman pieni radonpitoisuus, jolloin radonista aiheutuva keuhkosyöpäriski saadaan mahdollisimman pieneksi. Radonputkiston aktivointi oli tehokkain korjausmenetelmä. Sillä on saavutettu suurimmat radonpitoisuuden alenemat prosentteina ja pienimmät radonpitoisuudet korjauksen jälkeen. Radonputkiston aktivointikaan ei kuitenkaan aina toimi, joten syiden selvittämiseksi tarvittaisiin lisätutkimuksia.

Tässä työssä tutkittiin eri korjausmenetelmien vaikutusta asuntojen sisäilman radonpitoisuuteen. Suurin osa radonkorjausten kustannuksista muodostui työkuluista. Tarvikkeet maksoivat keskimäärin vain 100 - 300 euroa, jos uusia ilmanvaihtokoneita ei lasketa mukaan. Radonimurin keskihinta teetettynä oli 2500 euroa. Radonkorjauksia tekeviä firmoja on yhä enemmän, joten kuluttajan kannattaa kilpailuttaa urakka. Radonimurin omistajista ja radonputkiston aktivoineista 30 % raportoi, että radonimuriin on kertynyt haitallisen paljon jäätä. Radonkorjausmenetelmät osoittautuivat yleensä tehokkaiksi. Radonpitoisuutta oli saatu pienennettyä keskimäärin yli 60 % ja 77 % 400 Bq/m3 ylittäneistä asunnoista oli saatu korjattua niin, että sisäilman radonpitoisuus oli alle tämän pitoisuuden. Kyselyn tavoitteena oli hankkia yksityiskohtaista tietoa 2000-luvulla tehdyistä radonkorjauksista. Kysely lähetettiin 1885 asukkaalle, jotka STUKin tietojen mukaan olivat tehneet radonkorjauksen 2000-luvulla. Lopullisessa aineistossa oli 496 asuntoa.